Vrou sterf ná dae langs lewensmaat se lyk; polisie reageer nie op oproepLamara Bell. Foto: Facebook Die BBC berig dat Haar Majesteit se Inspektoraat vir Polisiebeamptes in Skotland (HMICS) ŉ dringende hersiening gaan doen oor die hantering van oproepe aan die polisie in Skotland. Dit volg nadat Lamara Bell (25) vir drie dae langs haar lewensmaat in ŉ motorwrak vasgekeer was voordat die polisie op ŉ oproep wat hulle oor die ongeluk ontvang het, gereageer het. Bell is intussen in die hospitaal oorlede. Bell en haar lewensmaat, John Yuill (28), was verlede Sondag in ŉ ongeluk langs die M9-snelweg betrokke. Die polisie het dieselfde dag ŉ oproep oor die ongeluk gekry, maar eers die Woensdag daarop reageer. Yuill was reeds dood en Bell was in ŉ kritiek toestand. Sy is Sondagoggend, presies ŉ week ná die ongeluk, oorlede. Die hersiening is deur die Skotse regering versoek. Dit sal fokus op die maniere waarop oproepe aan die polisie hanteer word en sal samelopend wees met die ondersoek wat deur die Skotse kommissaris vir polisie-ondersoeke en -hersiening (PIRC) gedoen word oor die spesifieke ongeluk. Bell se familie het intussen ‘n verklaring gesê hulle is “kwaad en gewalg” oor die manier waarop die Skotse polisie die saak hanteer het. Die paartjie word oorleef deur hul twee jong kinders.